अनुपम खेर ने बेगूसराय सीट के प्रत्याशी पर साधा निशाना तो स्वरा भास्कर से  यूं मिला करारा जवाब  
चौथे चरण का मतदान है आज
9 राज्यों की 72 सीटों के लिए हो रहा मतदान
स्वरा भास्कर ने अनुपम खेर को दिया जवाब
लोकसभा चुनाव 2019 (Elections 2019) के चौथे चरण का मतदान आज चल रहा है लेकिन ट्विटर पर हस्तियों की जंग जारी है. बॉलीवुड एक्ट्रेस स्वरा भास्कर (Swara Bhaskar) लगातार ट्विटर पर एक्टिव हैं और वे कन्हैया कुमार (Kanhaiya Kumar) के समर्थन में डटी हुई हैं. स्वरा भास्कर बेगूसराय लोकसभा सीट से चुनाव लड़ रहे कन्हैया कुमार के लिए प्रचार भी कर चुकी हैं. अब ट्विटर की इस जंग में बॉलीवुड एक्टर अनुपम खेर (Anupam Kher) भी कूद पड़े हैं और उन्होंने सीधा निशाना बेगूसराय (Begusarai) सीट के प्रत्याशी पर साधा है. जिसका करारा जवाब उन्हें स्वरा भास्कर (Swara Bhaskar) ने दिया है और अनुपम खेर के ट्वीट का जवाब उन्होंने प्रज्ञा ठाकुर (Pragya Thakur) पर निशाना साधकर दिया है.

सुना है टुकड़े टुकड़े गैंग का एक सदस्य बेगुसराय से इलेक्शन लड़ रहा है। जो अपने देश का नहीं हो सकता वो आपका क्या होगा?


मैंने अपने इस ट्वीट में किसी का नाम नहीं लिया था। लेकिन सारे टुकड़े टुकड़े गैंग वाले अपना अपना नक़ाब उतार कर अपनी बिलों से बाहर निकल आए। बेचारे। https://t.co/s44agLIu7Q

बॉलीवुड एक्टर अनुपम खेर (Anupam Kher) ने बेगूसराय के प्रत्याशी पर निशाना साधते हुए लिखाः 'सुना है टुकड़े टुकड़े गैंग का एक सदस्य बेगूसराय से इलेक्शन लड़ रहा है. जो अपने देश का नहीं हो सकता वो आपका क्या होगा?' इस तरह अनुपम खेर के इस ट्वीट का आशय कन्हैया कुमार पर निशाने के तौर पर निकाला जा रहा है. इस पर तीखी प्रतिक्रिया भी आ रही है. हालांकि अनुपम खेर ने एक और ट्वीट किया हैः मैंने अपने इस ट्वीट में किसी का नाम नहीं लिया था. लेकिन सारे टुकड़े टुकड़े गैंग वाले अपना अपना नक़ाब उतार कर अपनी बिलों से बाहर निकल आए. बेचारे.'

Sir I think आप भोपाल की #BJP प्रत्याशी #PragyaThakur की बात कर रहें हैं! सही कहा - जो देश की ना हो सकी, जिसने आतंकवादी हमले द्वारा देश तोड़ने की कोशिश की.. वो भला भोपाल की या संसद की क्या होगी!!!!! जय हिंद! https://t.co/D9ORoma5Rt

स्वरा भास्कर (Swara Bhaskar) ने अनुपम खेर (Anupam Kher) के इस ट्वीट पर तीखी प्रतिक्रिया दी और उन्होंने अनुपम खेर को रिप्लाई करते हुए लिखाः 'सर मुझे लगता है कि आप भोपाल की बीजेपी (BJP) प्रत्याशी प्रज्ञा ठाकुर (Pragya Thakur) की बात कर रहें हैं! सही कहा-जो देश की ना हो सकी, जिसने आतंकवादी हमले द्वारा देश तोड़ने की कोशिश की..वो भला भोपाल की या संसद की क्या होगी!!!!! जय हिंद!' इस तरह स्वरा भास्कर ने अनुपम खेर को करारा जवाब दिया है.